सुकुमारन ने डायलिसिस के लिए फ्री चेकअप करने वाले शांति मेडिकल इन्फॉर्मेशन सेंटर की डॉक्टर उमा प्रीमन से संपर्क साधा और कहा कि अगर किसी जरूरतमंद को किडनी की जरूरत पड़े तो उन्हें जरूर बुलाएं। संयोगवश इसी दौरान 21 वर्षीय प्रिंसी को किडनी ट्रांसप्लांट की जरूरत पड़ी। प्रिंसी काफी गरीब परिवार से ताल्लुक रखती थी इसलिए वह किडनी ट्रांसप्लांट का खर्च वहन करने में सक्षम नहीं थी। सुकुमारन ने प्रिंसी को अपनी एक किडनी दान करने का फैसला किया। प्रिंसी ने कहा कि सुकुमारन उनके पिता के जैसे हैं। उसने कहा कि उन्होंने एक पिता के जैसे मेरी देखभाल की है। प्रिंसी के खानदान में जेनेटिक प्रॉब्लम की वजह से कई लोगों को किडनी की समस्या आई। वह अपनी मां और दो चाचा को किडनी फेल होने की वजह से खो चुकी है।